Anita Raçvelişvili

Anita Raçvelişvili (, ) — Gürcüstanın  Mezzo-soprano səs tembrli opera ifaçısıdır. Xüsusilə "Verdini" ifa etdiyi üçün məşhurdur.Guillemin, Vincen  Deux reines pour Verdi  Les concerts d'Altamusica. Dirijor Rikardo Muti 2018-ci ildə onun haqqında demişdi: "O, şübhəsiz ki, bu gün planetdə ən yaxşı Verdi mezzo-soprano ifaçısıdır". O, həmçinin Jorj Bizenin Karmen  operasını ifasına görə tanınır.
 Təhsil və karyera 
Anita Raçvelişvili əvvəlcə Muxran Maçavariani adına musiqi məktəbində fortepiano çalmağa başlayıb. O, Tbilisi Konservatoriyasına daxil oldu və burada Manana Eqadzenin vokal dərslərini alır.	
Konservatoriyada təhsil aldığı illərdə, o, Gürcüstan Opera və Balet Teatrında Riqolettada Maddalena hissəsini ifa edib.
Musiqi təhsilini Milandakı La Scala Akademiyasında davam etdirdi. La Scala Teatrının direktoru Daniel Barenboim Karmen operasının yeni formada səhnə çıxışına Anitanı əsas rol oynamağa dəvət etdi.Zaconni, Daniela.. Carmen: 'Una che s'innamora' Corriere della Sera (27 November 2009).
2009-cu ildə səhnələşdirilən bu opera bir çox ölkələrdə nümayiş olundu və Anitaya dünya şöhrəti qazandırdı.
Tənqidçilər onun güclü səsini və təsirli səhnə cazibəsini qeyd etdilər.
Raçvelişvili dünyanın ən qabaqcıl opera məkanlarında, London Royal Opera Evi, Kanada Opera, Nyu-Yorkda Metropoliten Opera və digərlərində  Karmen hissəsini ifa etmişdir. Digər çıxış etdiyi operalara Oorfey (Orfey və Evridika), Dalila (Samson və Deliha), Dülsineya(Don Kixot) və Konçakovna (Knyaz İqor) daxildir. 2016-cı ildə Raçvelişvili Paris Operasında yeni səhnələşdirilmiş "Aida"nın Amneris hissəsini ifa etdi. Bu çıxış  tənqidçilər  tərəfindən tərif qazandı. 2016-cı ildə o, gürcü müğənnisi və musiqiçisi Otar Maisuradze ilə evləndi.
2017-ci ildə  "Bachtrack Opera Awards"da ən yaxşı müğənni adına layiq görülüb.
 İstinadlar 

 Xarici keçidlər 
 Raçvelişvili Anita, Rəsmi saytı

Kateqoriya:Gürcüstan musiqiçiləri